EA บวก 2% รับข่าว “สภากทม.” ผ่านแผนรถ “อีวีบัส” ทั้งหมดในกรุงเทพ
EA บวก 2% รับข่าว สภากทม. ผ่านแผนรถ EV Bus ทั้งหมดในกรุงเทพฯ ภายในระยะเวลา 1 ปี ขณะที่บริษัทฯตั้งเป้าส่งมอบรถ EV Bus ในปี 66 ราว 2,000 คัน โบรกแนะนำ "ซื้อ" ราคาเหมาะสมปี 66 ที่ 105.00 บาท/หุ้น
EA บวก 2% รับข่าว สภากทม. ผ่านแผนรถ EV Bus ทั้งหมดในกรุงเทพฯ ภายในระยะเวลา 1 ปี ขณะที่บริษัทฯตั้งเป้าส่งมอบรถ EV Bus ในปี 66 ราว 2,000 คัน โบรกแนะนำ "ซื้อ" ราคาเหมาะสมปี 66 ที่ 105.00 บาท/หุ้น
17 เม.ย. 2566

ผู้สื่อข่าวรายงานว่า วันนี้ (17 เม.ย. 66) ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 10: 36 น. อยุ่ที่ระดับ 78.75 บาท บวก 1.75 บาท หรือ 2.27% สูงสุดที่ระดับ 79.50 บาท ต่ำสุดที่ระดับ 77.25 บาท ด้วยมูลค่าการซื้อขาย 406.49 ล้านบาท

สำหรับราคาหุ้น EA ปรับตัวขึ้นตอบรับข่าวเมื่อวันพุธที่ผ่านมา (12 เม.ย.) สภากรุงเทพมหานครได้มีมติผ่านร่างบัญญัติรถเมล์อนาคต ในวาระที่ 1 โดยจะเปลี่ยนรถเมล์ในกรุงเทพฯ เป็นรถ EV Bus ทั้งหมดภายในระยะเวลา 1 ปี เบื้องต้นคาดจะสามารถผ่านวาระที่ 3 ได้ภายในเดือน ก.ค.66 ข้อบัญญัติดังกล่าวจะไม่ได้เป็นการบังคับผู้ประกอบการเดินรถโดยตรง แต่เป็นการกำหนดให้มีเพียง EV Bus เท่านั้นที่สามารถเดินทางได้กายในเขตกรุงเทพฯ โดยรถเมล์ที่ยังมีสัมปทานเดินรถจะยังสามารถใช้รถเมล์เดิมให้บริการได้จนกว่าจะหมดอายุสัมปทาน (ปัจจุบันอายุสัมปทานนานที่สุดที่มีการต่ออายุคือ 7 ปี)
โดยเบื้องต้นทางฝ่ายนักวิเคราะห์ มองว่าประเด็นดังกล่าวเป็นบวกต่อหุ้นกลุ่ม EA เนื่องจากร่างฯ จะส่งผลให้เกิดความต้องการใช้งานรถเมล์ไฟฟ้ามากขึ้นอย่างต่อเนื่อง โดยคาดจะมีการสั่งซื้อรถ EV Bus ไม่ต่ำกว่า 3.0 พันคันในช่วง 7 ปีข้างหน้า (อิงข้อมูลตามจำนวนรถเมล์ของ ขสมก. ในปี 64 จำนวน 3 พันคัน และไม่รวมคำสั่งซื้อจากภาคเอกชน)
ทั้งนี้ EA ตั้งเป้าส่งมอบรถ EV Bus ในปี 66 ราว 2,000 คัน ส่งผลให้กำไรปกติปี 66 มีโอกาสทำ New High โดยคาดกำไรปกติปี 66 ที่ 6,803 ล้านบาท เพิ่มขึ้น 26% เมื่อเทียบกับงวดเดียวของปีก่อน  ดังนั้นคงคำแนะนำ “ซื้อ” ที่ราคาเหมาะสม ณ สิ้นปี 66 ที่ 105.00 บาท/หุ้น